เซี่ยงไฮ้คอมโพสิตปิดลบ 2.82 จุด หลังจีนเผยดัชนี PMI
เซี่ยงไฮ้คอมโพสิตปิดลบ 2.82 จุด หลังจีนเผยดัชนี PMI
31 ส.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้อ่อนตัวลง โดยดัชนีเซี่ยงไฮ้คอมโพสิตอ่อนตัวลง 2.82 จุด หรือ 0.08% ปิดที่ 3,360.81 จุด ภายหลังจากที่จีนได้เปิดเผยข้อมูลดัชนีผู้จัดการฝ่ายซื้อ (PMI) ภาคบริการและภาคการผลิต
สำนักงานสถิติแห่งชาติของจีนเปิดเผยว่า ดัชนีผู้จัดการฝ่ายจัดซื้อ (PMI) ภาคบริการเดือนส.ค. ปรับตัวลงสู่ระดับ 53.40 จากระดับ 54.50 ในเดือนก.ค.
อย่างไรก็ตาม ดัชนี PMI ที่เคลื่อนไหวเหนือระดับ 50 บ่งชี้ว่า ภาคบริการของจีนยังคงขยายตัว และดัชนีที่เคลื่อนไหวต่ำกว่า 50 บ่งชี้ถึงภาวะหดตัวในภาคบริการ
ขณะที่ดัชนีผู้จัดการฝ่ายจัดซื้อ (PMI) ภาคการผลิตเดือนส.ค. ปรับตัวขึ้นสู่ระดับ 51.7 จากระดับของเดือนก.ค.ที่ 51.4